BGRIM กระหึ่ม! ขึ้นชั้น “MSCI Global Standard” ฟาก SAWAD-GPSC-OSP ติดโผ
BGRIM กระหึ่ม! จ่อรับฟันด์โฟลว์ทะลักหลังขึ้นชั้น "MSCI Global Standard" ฟาก SAWAD-GPSC-OSP ติดโผ
BGRIM กระหึ่ม! จ่อรับฟันด์โฟลว์ทะลักหลังขึ้นชั้น "MSCI Global Standard" ฟาก SAWAD-GPSC-OSP ติดโผ
8 พ.ย. 2562

ผู้สื่อข่าวรายงานว่า วันนี้ (8พ.ย.62) ดัชนี MSCI หรือ MSCI Global Standard Index ได้ประกาศรายชื่อหุ้นไทยเข้า-ออกรอบใหม่ ซึ่งจะมีผลราคาปิดวันที่ 26 พ.ย.นี้
สำหรับหุ้นที่เข้าคำนวณ MSCI Global Standard  มี  4 ตัว ได้แก่ บริษัท บี.กริม เพาเวอร์ จำกัด (มหาชน) หรือ BGRIM,บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC , บริษัท โอสถสภา จำกัด (มหาชน) หรือ OSP, บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD (ถูกอัพเกรดขึ้นไป MSCI Global Standard)
ส่วน MSCI GLOBAL SMALL CAP Small Cap เข้า 7 ตัว ออก 3 ตัว  โดยหุ้นเข้า 7 ตัว ได้แก่  บริษัท โรงแรมเซ็นทรัลพลาซา จำกัด (มหาชน) หรือ CENTEL, บริษัท ดูโฮม จำกัด (มหาชน) หรือ DOHOME , บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT, บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC,  บริษัท เอสทีพี แอนด์ ไอ จำกัด (มหาชน) หรือ STPI, บริษัท ทีพีไอ โพลีน จำกัด (มหาชน)หรือ TPIPL, บริษัท ทีคิวเอ็ม คอร์ปอเรชั่น จำกัด (มหาชน) หรือ TQM
ส่วนออก 3 ตัวคือ บริษัท คาราบาวกรุ๊ป จำกัด (มหาชน) หรือ CBG,บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD, บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO
ด้าน บล.โนมูระ พัฒนสิน ระบุว่า MSCI Rebalance จะประกาศปรับเปลี่ยนน้ำหนัก และหุ้นเข้า/ออก 7 พ.ย.และมีผลราคาปิดวันที่ 26 พ.ย. โดย Nomura คาด  SAWAD อาจจะถูกนำเข้าคำนวณ โดยถ้าเข้าจะมีเม็ดเงินราว 89 ล้านเหรียญฯ
ขณะที่ วานนี้ (7 พ.ย.62) ตามที่คณะรัฐมนตรีได้อนุมัติงบวงเงินลงทุนในโครงการพลังงานหมุนเวียนแบบ Hybrid เพื่อสร้างโรงไฟฟ้าพลังงานแสงอาทิตย์ทุ่นลอยน้ำ ร่วมกับโรงไฟฟ้าพลังน้ำ (Hydro-Floating Solar) พื้นที่เขื่อนสิรินธร จังหวัดอุบลราชธานี โดยมีขนาดกำลังผลิต 45 เมกะวัตต์ (MW) เพื่อให้มีการติดตั้งอุปกรณ์ทั้งหมดบนทุ่นลอยน้ำบนพื้นที่ผิวน้ำเนื้อที่กว่า 450 ไร่ โดยการไฟฟ้าฝ่ายผลิตแห่งประเทศไทย หรือ กฟผ. (EGAT) ได้เปิดให้เอกชนด้านพลังงานชั้นนำทั้งในและต่างประเทศยื่นซองประมูลราคาไปเมื่อ 20 สิงหาคม 2562 ที่ผ่านมา
โดยขั้นตอนการเปิดซองประกวดราคาโครงการดังกล่าว บริษัท บี.กริม เพาเวอร์ จำกัด (มหาชน) หรือ BGRIM พร้อมด้วยพันธมิตร China Energy Engineering Corporation ในนาม B.GRIMM POWER – ENERGY CHINA CONSORTIUM ได้เป็นผู้เสนอราคาประมูลโครงการที่ดีที่สุดเมื่อเปรียบเทียบกับผู้ร่วมประมูลรายอื่นที่ต่างได้ผ่านการพิจารณาด้านคุณสมบัติทางเทคนิคจาก EGAT มาแล้วก่อนหน้านี้ ซึ่งในขั้นตอนต่อไปจะต้องรอให้ EGAT ดำเนินการตามขั้นตอนเพื่อพิจารณาในรายละเอียดอื่นๆ ที่เกี่ยวข้องก่อนการสรุปและรับทราบผลการคัดเลือกผู้พัฒนาโครงการอย่างเป็นทางการให้กับ EGAT ต่อไป
 